WICE รายได้พุ่ง หนุนกำไรปี 63 โตทะลักกว่า 2 เท่าตัว สู่ระดับ 200 ลบ. ทุบสถิติ “ออลไทม์ไฮ”
WICE รายได้พุ่ง หนุนกำไรปี 63 โตทะลักกว่า 2 เท่าตัว สู่ระดับ 200 ลบ. ทุบสถิติ "ออลไทม์ไฮ" แจกปันผล 0.14 บ. XD 6 พ.ค.64
24 ก.พ. 2564

บริษัท ไวส์ โลจิสติกส์ จำกัด (มหาชน) หรือ WICE รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรเพิ่มขึ้น เนื่องจากมีรายได้เท่ากับ 3,995.53 ล้านบาท เพิ่มขึ้น 1,774.65 ล้านบาท คิดเป็น 79.91% ของรายได้ในปีก่อน เกิดจากผลประกอบการของบริษัทตามกลยุทธ์ที่กำหนดไว้และจากผลประกอบการบริษัทย่อยที่ดีขึ้นอย่างต่อเนื่อง โดยรายได้ที่เพิ่มขึ้นส่วนใหญ่เกิดจากรายได้จากบริษัทย่อย ได้แก่ WICE Logistics (Singapore) Pte.Ltd., WICE Logistics (Hong Kong) Limited และ Euroasia Total Logistics (M) Sdn Bhd ซึ่งรายได้เพิ่มขึ้นจากลูกค้าในกลุ่มอิเล็กทรอนิกส์ที่มีปริมาณการขนส่งที่เพิ่มขึ้น ประกอบกับการ
ปรับตัวของราคาค่าระวางทางอากาศที่เพิ่มขึ้นอย่างต่อเนื่อง
ทั้งนี้ ผลการดำเนินงานในปี 2563 ถือเป็น New High ของบริษัททั้งรายได้และกำไรสุทธิ
พร้อมกันนี้ บริษัทประกาศจ่ายเงินปันผลงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 และกำไรสะสม โดยอัตราการจ่ายปันผลเป็นเงินสด 0.14 บาทต่อหุ้น วันที่ไม่ได้รับสิทธิปันผล (XD) 6 พ.ค. 2564 วันที่จ่ายปันผล 14 พ.ค. 2564